Antikkprogrammet
inviterer til gjesteforelesning 
Alexander Meier-Dörzenbach (Den norske opera):

“Caesar and Cleopatra: Dissolving Pearls and Gender Trouble.

Händel's Baroque Opera comes to Oslo”
Torsdag 20.01 kl. 14.15, Seminarrom 706 i Niels Treschows hus (HF-bygningen), Blindern
Alexander Meier-Dörzenbach er dramaturg og idéhistoriker og vil i anledning Den norske operas oppsetning av Händels opera Julius Caesar fortelle om arbeidet med og tanker rundt oppsetningen av denne operaen. Hvordan sette opp en barokk opera med antikt innhold? Hvordan sjonglere med antikken, barokken og vår egen tid? Hva er relevansen? Særlig fokus vil rettes mot  kjønn og makt -  ikke minst i forhold til fremstillingen av Cleopatra-skikkelsen. 
Handlingen i Händels opera Giulio Cesare in Egitto foregår i antikkens Egypt. Operaen ble første gang satt opp i London i 1724 med stor suksess. Oppsetningen i Oslo fokuserer ikke så mye på en historisk rekonstruksjon av den antikke kjærlighetshistorien mellom Cæsar og Cleopatra, mer på en lek med kjønnsspesifikke maktstrategier. Dette er altså antikkresepsjon i praksis. 
Forelesningen er åpen for alle interesserte.

Giambattista Tiepolo (1743-4), ”Cleopatras bankett” (Legg merke til perlen)

  Hjertelig velkommen!

